stanford-oval/wikipedia huggingface dataset:
3M
היסטוריה > עד שנות ה-50

3M נוסדה ב-1902 בעיירה טוּ הרברז (Two Harbors) שלחופי ימת סופיריור במדינת מינסוטה, על ידי חמישה אנשי עסקים שחברו יחד כדי להקים מכרה מינרלים, שמטרתו הייתה להפיק חומרים לגלגלי ליטוש. אולם, במהרה התגלו המינרלים כחסרי ערך, והחברה החדשה לכרייה וייצור ממינסוטה עברה בשנת 1905 לעיר הסמוכה, דולות', על מנת להתמקד בייצור מוצרי נייר זכוכית ואבני השחזה לתעשיות המתכת. ב-1907 הצטרף לחברה ויליאם מקנייט, בן למשפחת מהגרים מסקוטלנד, כעוזר חשב. שבע שנים לאחר מכן מקנייט מונה למנכ"ל, וב-59 השנים הבאות הנהיג את החברה. הוא גם אחראי למונח "סקוטש" (סקוטי), שמלווה רבים ממוצרי החברה מאז. מקנייט יצר תרבות ארגונית המבוססת על חדשנות טכנולוגית ושיווקית והביאה את החברה להצלחה, ובשנת 1916 שילמה החברה דיבידנד ראשון – בגובה 6 סנט למניה.
בראשית שנות ה-20 המוקדמות החל ייצור נייר הזכוכית העמיד במים הראשון, "Wetordry", שצמצם פליטת אבק לאוויר במהלך ייצור מכוניות. החידוש במוצר הביא למהפכה בשוק נייר הזכוכית. ב-1925 המציא ריצ'רד ג. דרוּ (Richard G. Drew), עוזר צעיר במעבדה, את נייר הדבק, "Scotch Masking Tape", שהיה לראשון הסרטים הדביקים של המותג "Scotch". במהלך השנים הבאות הביאה התקדמות טכנית ליצירת סרט צלופן ("Scotch Cellophane Tape") לאטימת קופסאות ועד מהרה התגלו מאות שימושים פרקטיים נוספים.
בשנות ה-40 המוקדמות הופנתה 3M לייצור חומרים צבאיים עבור המאמץ המלחמתי במלחמת העולם השנייה, ובמסגרת זו יוצרו מוצרים חדשניים דוגמת יריעות מחזירות אור לסימון כבישים, סליל מגנטי להקלטת קול, סרט דביק סיבי וכן נכנסה 3M באמנות הגרפיקה עם ייצור לוחות הדפסת אופסט. בשנת 1948 טבע מקנייט את חוק ה-15%, ולפיו כ-15% מזמנם של אנשי המחקר יושקע בפיתוח רעיונות חדשים שבוערים בעצמותיהם. בנוסף קבע מקנייט גם את חוק ה-30%, שלפיו כ-30% ממכירות החברה בכל שנה יהיו ממוצרים שפותחו בארבע השנים האחרונות. מאז החברה מקפידה לעמוד בעיקרון זה.
היסטוריה > שנות ה-50 עד שנות האלפיים

בשנות ה-50 הציגה 3M את תהליך ההעתקה "Thermo-Fax", מגן הבד "Scotchgard", סרט הווידאו, כריות הניקוי "Scotch-Brite" ומספר מוצרים אלקטרו-מכניים חדשים. בשנות ה-60 הוצג המיקרופילם מסוג כסף יבש, יחד עם מוצרי צילום, ניירות נטולי פחם ומקרנים. בנוסף, התפתחה החברה בתחום הבריאות, ופיתחה מוצרים רפואיים ומוצרים לשיניים. בשנות ה-70 וה-80 החברה חדרה גם לשוקי הפרמצבטיקה, הרדיולוגיה והאנרגיה החלופית.
בשנות ה-80 הציגה 3M פיתוח חדש, "Post-it Notes", פתקיות תזכורת אשר בצידן האחד דבק, ובכך מאפשרות הדבקתן למשטחים שונים. פיתוח המוצר החל במקרה על ידי ספנסר סילבר, כימאי שעבד במעבדת המחקר של 3M ופיתח דבקים. ב-1968, הוא ניסה לייצר דבק שיהיה חזק דיו לשימוש בבניית מטוסים. במהלך הניסויים שערך, המציא משהו שונה לגמרי, דבק שנדבק למשטחים, אך אפשר לקלפו בקלות ולהשתמש בו שוב. קולגה שלספנסר בשם ארט פריי, הגה את הרעיון להשתמש בדבק בשביל להחזיק סימניות בספרי התפילה שלו. לאחר פיתוח של מספר שנים ורישום פטנטים, החלה 3M בתחילת בשנות ה-80 לשווק את המוצר בהצלחה רבה ברחבי העולם.
בשנות ה-90 הגיעו מכירות התאגיד לכ-15 מיליארד דולר, כאשר מוצרים חדשים וחדשניים תורמים משמעותית לגידול. בין החידושים האחרונים: פתקיות דביקות, סרט הדבקה שקוף, פילמים אופטיים עבור מסכי טלוויזיה LCD, וסדרה חדשה של מוצרי ניקוי "סקוטש ברייט". החברה המשיכה לפתח מגוון מוצרים חדשניים, בהם מוצרי פרמצבטיקה לשינוי התגובה החיסונית, יריעות לשיפור הבהירות עבור צגים אלקטרוניים, מעגלים גמישים המשמשים במדפסות הזרקת דיו, טלפונים סלולריים ומכשירים אלקטרוניים אחרים.
היסטוריה > בשנות האלפיים

בשנת 2002 ערכה 3M ארגון מחדש, במסגרתו חילקה את פעילותה לשבע יחידות עסקיות, כולל הקמת שלוש חטיבות עסקיות חדשות, חטיבת שירותי בטיחות, אבטחה והגנה, חטיבת תצוגה וגרפיקה, וחטיבת תחבורה. באותה שנה גם רכשה את חטיבת עדשות הטלוויזיה של תאגיד "קורנינג" תמורת 850 מיליון דולר.
בשנת 2004 עברו המכירות לראשונה את סף ה-20 מיליארד דולר.
בשנת 2005 רכשה את יצרנית מסנני המים Cuno תמורת כ-1.35 מיליארד דולר.
במרץ 2007 הגישה תביעה נגד יצרניות האלקטרוניקה סוני, לנובו, היטאצ'י, CDW ומצושיטה, בטענה שהחברות הפרו את זכויות הפטנט שלה לגבי ייצור בטריות ליתיום.
פעילות בישראל

חברה הבת בישראל – "3M ישראל", הוקמה בשנת 1996, בעקבות הסכמי אוסלו והחלשות החרם הערבי החליט התאגיד להיכנס לפעילות ישירה בישראל. חברת הבת בישראל משווקת את מגוון המוצרים של התאגיד ישירות לכמה מאות לקוחות גדולים, חברות תעשייה וחברות בניה ותשתיות. בין לקוחות 3M בישראל סניפיהן הישראלים של חברות בינלאומיות שהן לקוחות 3M העולמית, דוגמת אינטל, מוטורולה, נוקיה, HP ואחרות. בישראל מתמקדת החברה בחמישה מגזרי שוק עיקריים: בריאות, תחבורה, אלקטרוניקה, בניין ותשתיות. את מוצרי חטיבת הרפואה של התאגיד שיווקה בישראל חברת "מדטכניקה" מקבוצת עילדב השקעות. בשנת 2006, נכנסה החברה לפעילות גם במגזר המים בישראל.
בשנת 1999 חתמה חטיבת התקשורת של 3M על הסכם עם חברת התוכנה הישראלית "פורסופט" מקבוצת פורמולה מערכות, לשווק בעולם של מערכת לתכנון רשתות תקשורת. בנוסף חתמה על הסכם עם חברת ECI Telecom להקמת פעילויות משותפות של שיווק ומכירות בתחום מערכות התקשרות האלחוטיות.
בשנת 2000 יצרה 3M שותפות אסטרטגית עם חברת סאיטקס קורפוריישן הישראלית, בתחום המדפסות הדיגיטליות בפורמט רחב. על פי ההסכם חטיבת הגרפיקה העסקית של התאגיד שווקה ללקוחותיה את המדפסת של סאייטקס לשוק דפוס המשי. המדפסת קיבלה את השם Scitex Pressjet - 3M ושולבו בה תוכנה וחומרים מתכלים מתוצרת 3M.
בינואר 2001 הודיעה על הקמת מפעל בנגב, כחלק משלב ראשון בתוכנית פיתוח של הפעילות התעשייתית של הקונצרן בישראל. המפעל היה מיועד לייצר חומרי אריזה מתוחכמים לתעשיית רכיבי האלקטרוניקה המקומית, אך בעקבות פריצת האינתיפאדה השנייה התוכנית בוטלה.
בשנת 2004 נכנסה לפעילות בישראל קרן ההשקעות התאגידית של 3M. בין השאר השקיעה בחברות ההזנק VocalZoom וטקדו. באותה שנה החלה גם בשיווק ופרסום בישראל של מוצרי הצריכה השוטפים שלה לצרכנים, באמצעות משרד הפרסום "אדלר חומסקי & ורשבסקי". הקמפיין הראשון היה למותג "סקוטש ברייט".
בשנת 2010 רכשה החברה את חברת "אטנטי" הישראלית, המייצרת אזיקים אלקטרונים, תמורת 230 מיליון דולר החברה נמכרה לקרן אייפקס ב-2017 תמורת 200 מיליון דולר. ובאפריל 2022 מכרה את חברת אטנטי תמורת כרבע מיליארד דולר.
בשנת 2015 פתחה החברה מרכז חדשנות בישראל.
הערות שוליים

↑   טלי חרותי-סובר, "סיפור הצלחה שהתחיל בכישלון": החברה שהקימו שלושה סוחרי בשר ושני עורכי דין שווה כבר 100 מיליארד דולר, באתר TheMarker‏, 21 בינואר 2016
1 2  נטשה מוזגוביה, מינסוטה, ג'יימס בונד לפשוטי העם: כך הפכה חברת 3Mלחברת ההמצאות הגדולות בעולם, באתר TheMarker‏, 13 ביוני 2009
↑   הניו יורק טיימס, מת האיש שהמציא בטעות את הפוסט-איט - הפתקים הצהובים שמקשטים כל משרד, באתר TheMarker‏, 16 במאי 2021
↑  רויטרס, ארגון מחדש בשורות חברת 3M; הקימה שלוש חטיבות עסקיות חדשות, באתר TheMarker‏, 27 בספטמבר 2002
↑  יהודה שויצר, 3M רכשה את חטיבת עדשות הטלוויזיה של קורנינג תמורת 850 מיליון דולר במזומן, באתר TheMarker‏, 12 בנובמבר 2002
↑  דפנה מאור, 3M מבצעת פיצול מניה ראשון מזה תשע שנים; מנייתה נסחרת בשיא של כל הזמנים, באתר TheMarker‏, 12 באוגוסט 2003
↑  סוכנויות הידיעות, ענקית התעשייה האמריקאית 3M רוכשת את יצרנית המסננים Cuno בכ-1.35 מיליארד דולר, באתר TheMarker‏, 12 במאי 2005
↑  רויטרס, חברת הטכנולוגיה האמריקאית 3M הגישה תביעה נגד סוני, לנובו ויצרניות אחרות על הפרת פטנט, באתר TheMarker‏, 8 במרץ 2007
↑  אורנה רביב, ‏3 רוצה להביא את אמריקה לישראל, באתר גלובס, 12 בנובמבר 1996
↑  הדס מנור, ‏ארגון מחדש בחברת M3 ישראל: תתמקד רק במוצרים בעלי פוטנציאל צמיחה בשוק המקומי, באתר גלובס, 3 באוגוסט 2006
↑  טלי חרותי-סובר, חברת 3M: שישה שלבי מיון שנמשכים עד שלושה חודשים, באתר TheMarker‏, 28 ביוני 2010
↑  גלי וינרב, ‏מדטכניקה מדווחת על סיום הדרגתי של ההסכם עם 3M, באתר גלובס, 11 בינואר 2010
↑  הארץ, תאגיד 3M נכנס לתעשיית המים בישראל, באתר TheMarker‏, 1 באוקטובר 2007
↑  איי אונליין, 3M תשווק מערכת תכנון רשתות תקשורת שפותחה על ידי פורסופט, באתר TheMarker‏, 14 באוקטובר 1999
↑  איי אונליין, חברות ECI ו-3M חתמו על מזכר הבנה בנושאי שיווק ומכירות, באתר TheMarker‏, 28 בספטמבר 1999
↑  איי אונליין, סאייטקס מכריזה על שותפות אסטרטגית עם 3M וקו חדש של שרתים, באתר TheMarker‏, 7 במרץ 2000
↑  איי אונליין, 3M האמריקנית תקים מפעל בנגב; פרסמה אמש תוצאות מאכזבות, באתר TheMarker‏, 17 בינואר 2001
ידיעות אחרונות/סקירת עיתונים, ‏ידיעות אחרונות: קונצרן הענק האמריקני 3M נכנס לייצור בישראל; יקים מפעל בנגב, באתר גלובס, 17 בינואר 2001
↑  הדס מנור, ‏קונצרן 3M ישקיע במו"פ בישראל על ידי רכישת חברות וקידום מוצרים, באתר גלובס, 24 באוקטובר 2004
↑  גלי וינרב, ‏טקדו הישראלית מגייסת 6 מיליון דולר בהובלת תאגיד 3M, באתר גלובס, 16 באוקטובר 2013
↑  גלי וינרב, ‏3M תפרסם לראשונה את שם המותג שלה, באתר גלובס, 24 במרץ 2004
↑  גיא גרימלנד, ענקית התעשייה 3M רוכשת את אטנטי הישראלית ב-230 מיליון דולר, באתר TheMarker‏, 31 באוגוסט 2010
↑   מיכאל רוכוורגר, 3M העמידה על המדף את החברה הבת הישראלית שמפתחת טכנולוגיית מעקב, באתר TheMarker‏, 6 בפברואר 2017
 יורם גביזון, אייפקס רכשה את עסקי הבקרה האלקטרונית של 3M תמורת 200 מיליון דולר, באתר TheMarker‏, 1 ביוני 2017
↑   יוסף חרש, אייפקס מוכרת את חברת אטנטי תמורת כרבע מיליארד דולר, באתר TheMarker‏, 5 באפריל 2022
↑  שירי דובר, ‏בכיר ב-3M: "מדהים לראות את הרעיונות שיוצאים מישראל", באתר גלובס, 18 בדצמבר 2015
| --- | --- |
בקרת זהויות :  NLI: 987009541160605171  BIBSYS: 90531631  BNE: XX5716851  BnF: cb12489595v (data)  GND: 504764-X  ISNI: 0000 0001 0695 6319  LCCN: no2002111220  MusicBrainz: 3b614045-d981-47af-b337-383093fe6c95  NDL: 01075970  NKC: kn20050612003  NLA: 49127795  SNAC: w66b10pg  VIAF: 141060449   WorldCat (עם VIAF): 141060449
ירגזי קנרי

| יַרְגָּזִי קנרי |
| --- | --- |
 למעלה – פרט בוגר למטה – פרט צעיר
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: ירגזיים
סוג:: ירגזי-כחול
מין:: ירגזי קנרי
שם מדעי
 Cyanistes teneriffae ‏לסון, 1831
תחום תפוצה


מימין פרט צעיר, משמאל ירגזי בוגר.
ירגזי קנרי או ירגזי כחול אפריקני (שם מדעי: Cyanistes teneriffae) הוא ציפור שיר קטנה ממשפחת הירגזיים. ניתן לזהותו בקלות על ידי נוצותיו הכחולות והצהובות. הירגזי הקנרי דומה מאוד לקרובו מצפון, הירגזי הכחול.
מאפיינים חיצוניים

הירגזי הקנרי הוא עוף קטן, אורכו 11–12 ס"מ. הוא דומה מאוד לקרובו מצפון, הירגזי הכחול, אם כי קטן וכהה בהשוואה אליו. גבו, כנפיו, זנבו וכיפתו בצבע אינדיגו עד אולטראמרין ואף שחור. הראש לבן, עם סימונים שחורים על הסנטר, פס העין, והצווארון. הגחון צהוב. המקור שחור וקצר, קשתית העין כהה וכף הרגל אפורה-כחלחלה. למספר תת־מינים פס לבן על הכנף. על הבטן יש פס שחור. לצעירים פנים צהובות ופלומה חומה, והכנפיים והזנב כהים ודהויים. הירגזי משמיע מגוון רחב של קריאות, קולות ושירים, שמשתנים בין האיים השונים, ולאורך המגרב. אורך הכנף 60.5–64.5 מ"מ אצל הזכרים ו–59–61 מ"מ אצל הנקבות; אורך הזנב 45.5–52 מ"מ אצל הזכרים ו–45–47.5 אצל הנקבות; אורך המקור 10–11 מ"מ אצל הזכרים ו–9.6–10.5 אצל הנקבות.
ישנם הבדלים בין תת־המינים במראה:
תת־המין palmensis חיוור יותר וכיפתו פחות מבריקה. הגבה ופס העין רחבים. לעיתים קיים גוון ירקרק בגב. הפס על הכנף קיים, ועל הכנפיים נקודות לבנות. הבטן בהירה. הפס על הבטן דק מאוד.
לתת־המינים היבשתיים (cyrenaicae ו–ultramarinus) יש פס לבן על הכנף.
תת־המין ombriosus גדול במעט, גבו העליון ירוק, השכמות אפורות־ירקרקות, והגחון בגוון עמוק יותר של צהוב.
תת־המין degener הוא בעל כיפה שחורה, גבה דקה, גב חיוור וגחון בהיר. הפס על הבטן עבה וארוך יותר.
התנהגות

הירגזי הקנרי נצפה לרוב לבד, בזוג או בלהקות קטנות. תזונתו לא ידועה ברובה, אם כי משוער שהיא לא שונה בהרבה מזו של הירגזי הכחול. ידוע כי המין ניזון ממגוון זחלים.
עונת הקינון חלה בין פברואר ליולי, וייתכן שקיימת אחת נוספת מאוקטובר עד ינואר. המין נוטה לקנן באזורים נמוכים, אם כי הוא מקנן גם באזורים הרריים. הירגזי מקנן בחללים בתוך עצים, בנקיקים, סדקים בקירות, וגם בתיבות קינון. לעיתים רחוקות מקנן על הקרקע. הקן דומה לזה של הירגזי הכחול. קן בצורת קערה שעשוי מטחב, עלים, נוצות וזרדים. הקן מוקם בגובה של עד שלושה מטרים מהקרקע. זמן הקינון של הירגזים מושפע מכמות הזחלים שניתן למצוא לאורך השנה. הנקבה מטילה 3–6 ביצים לבנות עם נקודות אדמדמות. הגוזלים] ניזונים מזחלים. הפרחונים נוטים להישאר קרוב לטריטוריית ההורים ולא להתפזר לאחר עזיבת הקן.
הורות חוץ־זוגית ידועה ונפוצה יחסית בקרב הירגזים הקנריים. עם זאת, אין מקרי טפילות קינים בין פרטי המין.
בית גידול ותפוצה

הירגזים חיים בצפון מערב המגרב ובארכיפלג הקנרי. הירגזים מעדיפים יערות ממוזגים. על פי ההערכות, טווח התפוצה (2,180,000 קמ"ר של שטחי קינון ו–9,650,000 קמ"ר של שטחי תפוצה) וגודל האוכלוסייה גדול מאוד, ולכן המין אינו מתקרב לסף סכנת הכחדה לפי קריטריון גודל הטווח וקריטריון גודל האוכלוסייה. מגמת האוכלוסייה יציבה, ועל כן לא קיימת ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. כתוצאה מכך, הירגזי הקנרי מסווג כמין ללא חשש.
טקסונומיה ופילוגנטיקה

הסוג ציאניסטס תואר ב-1829 בידי החוקר הגרמני יוהאן יקוב קאופ אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג ציאניסטס, כפי שביצעו גופים אחדים, שבהם IUCN‏, ITIS‏, ואיגוד האורניתולוגים הבינלאומי (IOU, לשעבר IOC) (אנ').‏
העץ הפילוגנטי של הסוג ציאניסטס על פי יוהנסון ואחרים (2013):
טקסונומיה ופילוגנטיקה > תת־מינים

להלן רשימת תת־המינים של הירגזי הקנרי על פי איגוד האורניתולוגים הבינלאומי (2021):
C. t. palmensis – מיד-ולדו, 1889, אנדמי לאי לה פלמה
C. t. cyrenaicae – הארטרט, 1922, מצוי בצפון־מזרח לוב
C. t. ultramarinus – בונפרטה, 1841, מצוי מתוניסיה למרוקו
C. t. degener – הארטרט, 1901, אנדמי לאיים פוארטוונטורה ולנסרוטה
C. t. ombriosus – מיד-ולדו, 1890, אנדמי לאי אל איירו
C. t. teneriffae – לסון, 1831, אנדמי לאיים טנריפה ולה גומרה
C. t. hedwigae – דייצן, גרסיה-דל-ריי, קאסטרו ווינק, 2008, אנדמי לאי גראן קנריה
בשנת 2005 קוויסט ואחרים הראו שהאוכלוסייה מגראן קנריה היא תת־מין נפרד, בהתבסס על נתונים גנטיים.
טקסונומיה ופילוגנטיקה > מקור המין

מחקר גנטי נרחב מ-2015 מצא שמקור הירגזים הקנריים בצפון אפריקה הוא יבשתי, דבר שמנוגד למחקר קודם (איירה ואחרים, 2011), שהציע שהאוכלוסיות הצפון אפריקאיות הם תוצאה של הגירה מהאיים הקנריים. המחקר מ-2015 ציין בנוסף שהירגזים הקנריים היגרו אל האיים הקנריים שלוש פעמים, ככל הנראה כתוצאה משינויים ביערות ברחבי צפון אפריקה: הגל הראשון של ההגירה היה הגירה של ירגזים קנריים אל לה פלמה לפני כארבעה מיליון שנים; הגל השני היה הגירה אל מרכז הארכיפלג ואל האי אל איירו לפני כשני מיליון שנים; הגל השלישי אל האיים פוארטוונטורה ולנסרוטה התרחש לפני כמאה אלף שנים. הגל הראשון אף קדם לפיצול בין הירגזי הכחול והירגזי התכול, מה שמעיד על כך שהמין התפצל מהקלייד המשותף של הירגזי הכחול והירגזי התכול לפני יותר משלושה מיליון שנים. מחקר זה אישר כי האוכלוסייות מלוב ומלה פלמה, האוכלוסיות הפריפריאליות ביותר של הירגזים הקנריים הן שרידים של אוכלוסייה צפון אפריקאית עתיקה ונרחבת.
טקסונומיה ופילוגנטיקה > פיצול אפשרי למינים נוספים

מין זה מציג את רמת הבידול הגנטי הגבוהה ביותר מבין כל העופות המקננים באיים הקנריים, עם חמישה תת־מינים מהאיים הקנריים ושניים מצפון אפריקה. בשל בידול זה ומספר הבדלים נוספים הוצע בעבר לפצל את המין לשבעה מינים נפרדים. על פי דייצן, גרסיה-דל-ריי, קסטרו ווינק, תת־המינים ממזרח הארכיפלג וממרוקו כמעט זהים ולכן degener ו–ultramarinus הם שמות נרדפים. עם זאת, מחקרים אלו לא הובילו לשינוי בסיווג תת־המינים.
שמואל בן נטרונאי

| --- | --- |
 לידה:  בין 1100 ל-1110 בין השנים ד'תת"ס לד'תת"ע בארי
 פטירה:  1175 לערך ד'תתקל"ה לערך
 מקום פעילות:  מגנצא, בונא וקולוניא
 תקופת הפעילות:  ?–1175 
 השתייכות:  בעלי התוספות, ראשונים
 רבותיו:  רבי אליעזר בן נתן (ראב"ן)
 תלמידיו:  רבי יואל הלוי מבונא (אביו של הראבי"ה)
 חיבוריו:  "ספר של רבינו שב"ט", תוספות למסכתות עירובין, עבודה זרה ונידה
 
רבי שמואל בן נטרונאי (נולד בין 1100 ל-1110, נפטר ככל הנראה לפני שנת 1175; מכונה גם בראשי תיבות רשב"ט) היה חכם מראשוני אשכנז ממוצא איטלקי במאה ה-12. תלמידו וחתנו של הראב"ן.
ביוגרפיה

נולד בין השנים ד'תת"ס (1100) לד'תת"ע (1110), בבארי שבאיטליה. נמצאת תשובה ששלח לו רבנו תם, וייתכן שהיא נשלחה לו עוד בשבתו בבארי. בשלב מסוים עבר למגנצא שבגרמניה, ונישא לבתו של רבי אליעזר בן נתן (ראב"ן). ידוע גם שהתגורר בערים בונא וקולוניא.
כבר בשנת 1133 השתתף בדיון סביב שאלה שנשלחה אל חותנו, וכתב אליו בלשון תקיפה למרות גילו הצעיר.
נפטר ככל הנראה לפני שנת ד'תתקל"ה (1175). ב"ספר זכירה" לרבי אפרים בן יעקב מבונא, נזכר שמואל בן נטרונאי כאחד הנרצחים בגזרות נושא בשנת ד'תתקמ"ו, אולם ייתכן שמדובר בנכדו.
חיבוריו

על תשובותיו היה נוהג לחתום בראשי התיבות של שמו שב"ט ובשם זה הוזכר בכמה מספרי הפוסקים בדורות שאחריו (שבולי הלקט, ראבי"ה, מרדכי ואחרים). חיבר תוספות למסכתות עירובין, עבודה זרה ונידה, ואולי למסכתות נוספות שכן מוזכרים חידושים ופסקים שלו ל-12 מסכתות נוספות. הוא מצוטט הרבה על ידי חותנו הראב"ן ועל ידי הראבי"ה, שמזכיר גם חיבור נוסף שלו בכינוי "ספר של רבינו שב"ט" או "יסוד רבנו שב"ט". חיבר גם פיוטים, ומהם נשמרה סליחה אחת ליום הכיפורים.
הערות שוליים

↑  אברהם ריינר, בעלי התוספות האבודים, באתר הארץ, 26 במרץ 2007. שמחה עמנואל, שברי לוחות: חיבוריהם האבודים של בעלי התוספות, הוצאת מאגנס, ירושלים תשס"ז, עמ' 71–75, סבור כי סביר יותר שהיא נשלחה לו כבר בהיותו בגרמניה.
↑  מרדכי חולין תשלא
↑  א"א אורבך, בעלי התוספות, ירושלים תשמ"ו, עמ' 208-209
ערך זה הוא קצרמרבנושא רבנים. אתם מוזמנים לתרום לוויקיפדיה ו.
עוזר וירטואלי

עוזרים וירטואליים
Google Assistant בעת השימוש בטלפון חכם מדגם פיקסל
עוזר אישי וירטואלי או סייען וירטואלי (באנגלית: Virtual Assistant) היא תוכנה שיכולה לבצע משימות או שירותים עבור האדם. לעיתים המונח "צ'אטבוט" משמש להתייחסות לעוזרים וירטואליים באופן כללי או באופן ספציפי (ייעודי) לאלו המתקשרים באמצעות צ'אטים מקוונים (או בחלק מהמקרים תוכנות צ'אט מקוונות שנועדו לצורך בידור ולא למטרה שימושית). עוזר וירטואלי יכול להבין את הדיבור האנושי ולהגיב באמצעות קול מלאכותי. המשתמש יכול לשאול את העוזר הווירטואלי שלו שאלות, לשלוט במכשירים בבית (אם הם מחוברים לעוזר הווירטואלי), ולנהל משימות בסיסיות כמו השמעת מוזיקה או שליחת דואר אלקטרוני.
החל משנת 2017, השימוש והיכולות של העוזרים הווירטואליים התרחבו במהירות, כשמוצרים חדשים שהחלו להימכר בשוק הפכו לנגישים לעוזרים וירטואליים. בין הסייעים הווירטואליים המוכרים כיום בשוק ניתן למצוא את סירי, Google Assistant ואמזון אלכסה.
היסטוריה

המכשיר הראשון שיכול היה לזהות דיבור דיגיטלי היה IBM Shoebox, שהוצג לציבור במהלך יריד סיאטל העולמי ב-1962, לאחר השקתו הראשונית ב-1961. מחשב זה, שפותח כמעט 20 שנה בטרם IBM נכנסה לשוק המחשבים האישיים ב-1981, הצליח לזהות 16 מילים מדוברות ואת הספרות 0–9. אבן הדרך הבאה בפיתוח טכנולוגיית זיהוי קול הושגה בשנות ה-70 באוניברסיטת קרנגי מלון בפנסילבניה יחד עם תמיכה משמעותית מצד מחלקת ההגנה של ארצות הברית ו-DARPA. המכשיר שפותח, "Harpy", הצליח לזהות 1,000 מילים, אוצר המילים של ילד בן 3. כ-10 שנים מאוחר יותר, אותה קבוצת מפתחים פיתחה מערכת שיכולה לנתח רצפים שלמים של מילים באמצעות מודל מרקוב חבוי. בשנות ה-90 הפכה טכנולוגיית הדיבור הדיגיטלי לתכונה של המחשבים האישיים, שפיתחו מיקרוסופט, IBM, פיליפס ו-Lernout & Hauspie. הרבה יותר מאוחר, לאחר ש-IBM הניחה את היסודות לשוק הטלפונים החכמים עם השקת IBM Simon ב-1994, העוזרת הווירטואלית הראשונה שהוטמעה בטלפונים חכמים, הייתה סירי של אפל, במכשיר אייפון 4s ב-4 באוקטובר 2011. חברת אפל פיתחה את סירי לאחר רכישת חברת סירי בע"מ, חברת בת של SRI International, מכון מחקר הממומן על ידי מחלקת ההגנה של ארצות הברית ו-DARPA.
דרכים לקיום אינטראקציה עם בני אדם

עוזר וירטואלי יכול לקיים אינטראקציה עם בני אדם בכמה דרכים:
טקסט (צ'אט מקוון) - בייחוד ביישומוני מסרים מיידיים או יישומונים אחרים.
דיבור - לדוגמה, אמזון אלכסה, המקיימת אינטראקציה עם בני אדם באמצעות מכשירי Amazon Echo ואחרים.
תמונות - על ידי צילום תמונות, כפי שקורה במקרה של סמסונג עם Bixby שפועל על סמסונג גלקסי S8.
חלק מהעוזרים הווירטואליים נגישים לבני אדם, כמו ב-Google Assistant שנגישה באמצעות צ'אט מקוון ביישומון Google Allo ובאמצעות הרמקולים החכמים מתוצרת גוגל.
עוזר וירטואלי משתמש בעיבוד שפה טבעית כדי להתאים את קלט הטקסט או הקול מצד המשתמש לפעולות שהעוזר יבצע. רבים מהעוזרים הווירטואליים לומדים ומשפרים את הבנתם באמצעות טכנולוגיית בינה מלאכותית ולמידת מכונה.
התקנים

עוזר וירטואלי יכול להיות משולב בסוגים רבים של פלטפורמות, או כמו אמזון אלכסה, על כמה מהן:
רמקולים חכמים כמו Amazon Echo, Google Home ו-Apple HomePad.
ביישומוני מסרים מיידיים הן בטלפונים חכמים והן באינטרנט, למשל קורטנה, העוזרת הווירטואלית של מיקרוסופט, שנגישה הן על מחשבים נייחים (במערכת הפעלה Windows 10) והן על הטלפונים החכמים (המריצים אנדרואיד או iOS).
בשעונים חכמים, כמו Apple Watch.
שירותים

העוזר הווירטואלי יכול לספק מגוון רחב של שירותים. בין היתר הוא יכול להציג את מזג האוויר, לעדכן את המשתמש בחדשות השעה, לקרוא ערכים מוויקיפדיה, להכין רשימת קניות, להגדיר אזעקה, לנגן שירים ומוזיקה משירותי מוזיקה שונים, להציג סרטונים ולהזרים תוכן משירותי סטרימינג ובהם נטפליקס.
כמו כן, בחלק מהעוזרים הווירטואליים זמינים גם כישורים (Skills) להורדה, שמרחיבים את יכולותיו של העוזר הווירטואלי.
פרטיות

לצד הסיוע שהם מעניקים, לעוזרים הווירטואליים מגוון בעיות פרטיות. תכונות כמו "היי סירי" מאפשרות למכשיר להאזין כל העת. עם זאת, תכונות אלו מסייעות לאנשים אשר מפאת קשיי נגישות הם אינם יכולים לעשות שימוש בעוזרים הווירטואליים. במטרה לפתור את הבעיה, הוצע להוסיף כפתור אבטחה כדי ליצור אימות רב-שלבי עבור הסייעים.
ראו גם

אמזון אלכסה
מיקרוסופט קורטנה
Google Assistant
סירי
לקריאה נוספת

אורלי ליבל, מכונת השוויון - בינה מלאכותית למען עתיד טוב יותר לכולנו, ידיעות ספרים, 2024, הפרק "היא מדברת", עמ' 159–180.
הערות שוליים

1 2  "Feature: Von IBM Shoebox bis Siri: 50 Jahre Spracherkennung - WELT" [From IBM Shoebox to Siri: 50 years of speech recognition]. Die Welt (בגרמנית). Welt.de. 2012-04-20. נבדק ב-2017-12-10.
| בינה מלאכותית |
| --- | --- | --- |
| כללי | מבחן טיורינג • היסטוריה של הבינה המלאכותית • ציר הזמן של בינה מלאכותית • התקדמות הבינה המלאכותית • אוריינות AI • סוכן תבוני • AI-שלמות מערכת מומחה • אסדרת בינה מלאכותית (בישראל) • בינה מלאכותית צרה • בינה חישובית • הסברתיות בינה מלאכותית • הפרדוקס של מורבק • סוכן תבוני • אתיקה של בינה מלאכותית |  |
| תחומים | עיבוד שפה טבעית • ראייה ממוחשבת • בינה מלאכותית יוצרת • אומנות בינה מלאכותית • בינה מלאכותית כללית (AGI) |  |
| סוגי למידת מכונה | מערכת לומדת • למידה מונחית • למידה בלתי מונחית • למידה עמוקה • למידת חיזוק • סיווג בייסיאני נאיבי • רשת בייסיאנית |  |
| אלגוריתמי למידת מכונה קלאסית | פרספטרון • עץ החלטה • מכונת וקטורים תומכים • Bag of words • אלגוריתם k-מרכזים • אלגוריתם מיקסום התוחלת • הורדת ממד • אלגוריתם שכן קרוב • יער אקראי  • Q-learning •‏ T-SNE •‏ Tf–idf • חיזוק גרדיאנט |  |
| למידה עמוקה | רשת עצבית מלאכותית • רשת זרימה קדימה • רשת עצבית רקורסיבית • פונקציית אקטיבציה • טרנספורמר • Attention •‏ GAN |  |
| עיבוד שפה טבעית | מודל שפה • שיכון מילים (אנ') • בלשנות חישובית • תרגום מכונה • חילוץ מידע (אנ') • ניתוח סנטימנט • זיהוי חלקי דיבר (אנ') • מערכת זיהוי דיבור • זיהוי ישויות • כריית טקסט • תיוג תפקידים סמנטי • Word2vec • מודל שפה גדול • GPT •‏ BERT (אנ') • מודל Bag-of-words (אנ') • יצירת טקסט בשפה טבעית (אנ') • מילת עצירה • ניתוח מחרוזות • Stemming (אנ') • למטיזציה (אנ') |  |
| יישומים לבינה מלאכותית (אנ') | צ'אטבוט • זיהוי דובר • זיהוי עצמים • זיהוי תבניות • עוזר וירטואלי • זיהוי תווים אופטי • מחולל תמונות • הזיות |  |
| מערכות בינה מלאכותית | אלייזה • ChatGPT •‏ DALL-E •‏ Midjourney •‏ Gemini • קלוד •‏ Perplexity •‏ SearchGPT •‏ GitHub Copilot • דיפ־פייק • סירי • Google Assistant • אמזון אלכסה • מיקרוסופט קופיילוט |  |
| סוגיות בטיחות בינה מלאכותית (אנ') | סכנה קיומית מבינה מלאכותית כללית • בינה מלאכותית חזקה • יישור בינה מלאכותית (אנ') • בקרת יכולות בינה מלאכותית (אנ') • בינה מלאכותית ידידותית (אנ') • התכנסות אינסטרומנטלית (אנ') • סינגולריות טכנולוגית • השתלטות הבינה המלאכותית • המכתב הפתוח על בינה מלאכותית (2015) |  |
| ספריות בשימוש נרחב | TensorFlow •‏ PyTorch •‏ Torch •‏ Hugging Face •‏ Keras •‏ spaCy (אנ') •‏ Caffe |  |
לקטגוריית הבינה המלאכותית
| --- | --- |
בקרת זהויות :  NLI: 987007585993505171  BnF: cb17100386p (data)  LCCN: sh2012002024  LNB: 000340183 
שלט Apple TV שניתן באמצעותו להשתמש בסירי לצורך מציאת תוכן
רמקול Amazon Echo, המשמש להרצת אמזון אלכסה
נאורה ורשבסקי

| --- | --- |

נאורה ורשבסקי בסטודיו, 1962 (תצלום: יעקב אגור)
 לידה:  17 באוגוסט 1928 (בת 96)
 לאום:  ישראלית
 תחום יצירה:  עיצוב טקסטיל
נאורה ורשבסקי (נולדה ב-17 באוגוסט 1928) היא מעצבת טקסטיל ישראלית.
ביוגרפיה

נאורה ורשבסקי נולדה בשנת 1928 וגדלה בקריית חיים. במחצית הראשונה של שנות ה-50 של המאה העשרים למדה ב"בצלאל החדש". בין השנים 1959-1987 כיהנה כמעצבת אריגים וכמנהלת היצור של מחלקת האריגה בחברת "משכית". בתקופה זו יצרה מבחר אריגים ממגוון חמרים. בין היתר ארגה רפליקות של אריגים שהתגלו בחפירות ארכאולוגיות בנחל חבר (1963) ואריג וילונות לטרקלין שאגאל במשכן הכנסת (1966). ב-1972 עיצבה אריגים עבור תעשיית אריגת היד באירלנד. ב-1979 שימשה כמעצבת יועצת לפרויקט של הבנק הבין-אמריקאי לפתוח בגואטמלה. בנוסף לעבודתה כמעצבת, שימשה בשנים 1986-2004 כיו"ר עמותת "אמנים יוצרים בישראל" וכן עסקה באוצרות בתערוכות עיצוב. בשנת 2014 ראה אור ספרה "נאורה ורשבסקי, האריג הצלול".
האריגים שעיצבה ורשבסקי שואבים השראתם ממסורת הבאוהאוס המודרניסטית. בעיצוביה יש שימוש במבני אריגים מגוונים בקשת רחבה של צבעים. מרבית יצירותיה נוצרו בנולי יד בעלי מבנה בסיסי של ארבעה בתי נירים וארבע עד שש דוושות. בין עבודותיה אריגים למעצבים אופנה כפיני לייטרסדורף, גדעון אוברזון, ג'רי מליץ, בית דיור, איב סן לורן, פייר קרדן ועוד.
גלריה

פיני לייטרסדורף עם דוגמנית (1963) בלבוש אריגים של ורשבסקי שנוצרו על פי אריגים שנמצאו בחפירות הארכיאולוגיות בנחל חבר שליד מצדה
אריג "ערבה"
שנות ה-70 של המאה ה-20
כותנה, אריגה תעשייתית
אריג לאופנה
שנות ה-70 של המאה ה-20
צמר, אריגת יד
אריג לעיצוב פנים
שנות ה-70 של המאה ה-20
צמר ועור, אריגת יד
השכלה

1954-1951 מחלקת האריגה, בית הספר בצלאל החדש לאומנות ולאמנות, ירושלים